Ulf-Merbold-gimnazio

**Ulf-Merbold-gimnazio**  (germane: *Ulf-Merbold-Gymnasium*) esta ŝtata gimnazio en Greiz, Germanujo. De 2010 ĝi nomiĝas laŭ la astronaŭto kaj tiea lerninto Ulf Merbold gastigante en ejoj de *Lessing-lernejo* en la kvartalo Neustadt de Greiz (Heinrich-Fritz-Straße 19). Ĉirkaŭ 60 instruistoj zorgas pri ĉ. 650 lernantojn sub la gvidado de Jens Dietzsch.
## Historio 
Origino gimnaziinstrua je Dukujo Reuß (pli malnova linio) jam spureblas en la jaro 1735-a. Ĝis 1802 junuloj estis instruata licee ĝis maturiĝo eniri altlernejon. Post la incendio de 1802 oni malplialtigis la rangon de la menciita instruigejo: kie iam estis la liceo oni nun pruntas librojn (sidejo de la *Biblioteko municipa-distrikta*). En 1862 multaj Greiz-anoj postulis novan institucion de surloka supera instruado kaj kolektiĝis anoj de privata porlerneja societo: sed post aliĝo de la duklando al la Nordgermana Federacio intelekta/infrastruktura konkurenco kun gimnazioj en Gera aŭ Plauen pligraviĝis. 

Tiel en 1869 pripensiĝis starige de gimnazio laŭ prusuja modelo kion jesis la aŭtoritatoj en 1872. Provizore oni instruadis en la domo *Rotes Haus*, la nuna elementa lernejo *Lessing-Grundschule*. Kaj ĝis 1875 estis konstruita la gimnazia komplekso sur eksa tombejo de la urba Mario-kirko. Inaŭguro solena eblis en aprilo 1875.

Ŝanĝojn tiel horartabulajn kiel frekventantaran oni spertis dum la duaj mondmilitoj. Ankoraŭ en 1918 la instruado komplete haltiĝis kaj la planon instali *Vereinigte Höhere Schulen* post la Dua Mondmilito neniigis la komunistoj en 1946 fondonte *Oberschule Theo Neubauer*. Almenaŭ de 1948 reekis (nove organizita) supera instruado. Tamen, inter 1982 kaj 1990 ĉeestis nur anoj de la du lastaj klasoŝtupojn ĉar la tuto ŝanĝiĝis je plilarĝigita supera lernejo. 

Post la Turniĝo renaskiĝis normala gimnazio en aŭtuno 1991: instrua loko tiam estis en la ĉefa ejo je *Dr.-Scheube-Straße* kaj en la iama lernejo *Hans-Beimler-Oberschule*. Ĝis 2002 eĉ du memstaraj gimnazioj ekzistis en Greiz, nome *1. Staatliches Gymnasium* kaj *Pestalozzigymnasium*. En 2009 la negimnazia supera lernejo *Lessing-Regelschule* ekgastis en la ejo je *Dr.-Scheube-Straße,* dum oni restaŭris ties iaman sidejon (proksime de la stacidomo) por transdono en aŭtuno 2010 al la gimnazianoj.  

## Trajtaro 
Apud la ĉefa ejo troviĝas moderna gimnastikejo, aŭlo kaj sportejo kun artefarita gazono. Ĉi gimnazio iam pioniris en tuta Turingio per la enkonduko de elektrikaj vandtabuloj. Multaj nedevigaj laborgrupoj allogas: lernanta manaĝerad-firmao *Service & Marketing SAG,* lerneja ĥoro, teatro, grupoj de vidaj artoj, potfarado, trejnado kiel savisto de naĝantoj, montogrimpado, fizika eksperimentado.
De 2007 oni partoprenas la tutturingian lernejevoluigprogramon *Memrespondecaj lernejoj* kaj diversajn aliajn konkursojn (ekz. matematike *Olimpikoj laŭ Adam Ries*; fremdlingve *Bundeswettbewerb Fremdsprachen,* naturscience *Jugend forscht*.  

### Ĝemeliĝlernejoj 
*Intertempajn kunlaboradojn ebligis programoj jenaj: amaskomunikila pedagogio (fare de la akena IZOP-instituto), *Jugend und Umwelt* (naturprotektado) aŭ *German American Partnership Program*.
*Aktivaj partneraj lernejoj estas *Studentska* en Havířov (Ĉeĥujo) kaj *Liceo Statale* je Ischia (Italujo). 

## Konataj lernintoj 
* Otto Henning (1833–1908), parlamentano kaj presisto
* Friedrich Schneider (1887–1962), historiisto
* Oskar Sala (1910–2002), komponisto
* Walter Schmidt (* 1930), historiisto
* Wolfgang Diezel (1940–1995), medicinisto
* Ulf Merbold (* 1941), fizikisto 
* Arnold Vaatz (* 1955), politikisto (CDU)
* Sebastian Schwarz (* 1984), aktoro

## Lernejnomoj iamaj 
* 1914 – 1927: Städtisches/Thüringisches Gymnasium mit Realschule
* 1927 – 1939: Thüringisches Realgymnasium mit Oberrealschule
* 1939 – 1945: Bismarckschule – Staatliche Oberschule für Jungen
* 1945 – 1946: Vereinigte Höhere Schulen der Stadt Greiz
* 1946 – 1959: Oberschule "Dr. Theo Neubauer"
* 1959 – 1990: Erweiterte Oberschule "Dr. Theo Neubauer"
* 1990 – 2002: Staatliches Gymnasium bzw. Erstes Staatliches Gymnasium und Pestalozzigymnasium
* 2002 – 2010: Staatliches Gymnasium (ekde 2010: Ulf-Merbold-Gymnasium)

## Literaturo 
* Förderverein des 1. Staatlichen Gymnasiums Greiz e. V. (eld.), Rudolf Söllner: *125 Jahre Greizer Gymnasien 1972–1997,* Greiz 1997
* Rudolf Söllner: "Die Entwicklung des Greizer Volks- und höheren Schulwesens" - ĉe: *800 Jahre Greiz 1209–2009,* Greiz 2008, p. 46–55
## Eksteraj ligiloj
*hejmpaĝo

Kategorio:Greiz
Greiz 
Kategorio:Aperis en 1872